Mars 6

Mars 6 – SSRS bepilotis erdvėlaivis, skirtas Marso tyrimams. „Mars 6“ priklausė programai „Mars“."Mars 6" . Nacionalinis JAV kosminės erdvės mokslų duomenų centras.

„Mars 6“ 1973 m. rugpjūčio 5 d. į kosmosą buvo pakeltas raketa „Proton SL-12/D-1-e“. Kartu buvo paleisti keturi kosminiai aparatai, skirti Marso tyrimams. Grupėje buvo „Mars 4“ ir „Mars 5“ aparatai, skirti patekti į Marso orbitą ir užtikrinti ryšį su „Mars 6“ ir „Mars 7“ nusileidimo moduliais.

Marsą šis aparatas pasiekė 1974 m. kovo 12 d. Nusileidimo aparatas nuo nešamojo modulio atsiskyrė likus 48 000 km iki Marso. „Mars 6“ nusileidimo aparatas atmosferą pasiekė tos pačios dienos ryte – 09:05:53 UT ir skriejo 5,6 km/s greičiu. Parašiutas išsiskleidė 09:08:32 UT, taip sulėtindamas kritimo greitį iki 600 m/s. Nusileidimo metu aparatas jau rinko informaciją ir ją perdavė Žemei. Ryšys su aparatu buvo prarastas 09:11:05 UT. Manoma, kad aparatas rėžėsi į Marsą skriedamas dar 61 m/s greičiu. „Mars 6“ spėjo perduoti 224 sekundes informacijos, daugiausia apie Marso atmosferą.

 Išnašos 

Kategorija:Mars programa
Kategorija:Kosminiai aparatai